Lidija Dauguvietytė

Lidija Dauguvietytė-Malko (1883 m. gegužės 19 d. Dauguviečiai, Nemunėlio Radviliškio valsčius – 1955 m. gegužės 27 d. Vilnius) – Lietuvos pianistė, pedagogė.

 Biografija 
Brolis Borisas Dauguvietis. 1898 m. ir 1904–1908 m. studijavo Sankt Peterburgo konservatorijoje, 1920 m. ją baigė eksternu.

1918–1922 m. vadovavo Petrogrado muzikos mokyklos fortepijono klasei, studijavo psichofiziologinį metodą, vėliau jį taikė pedagoginėje praktikoje. 1922–1933 m. dėstė Kauno muzikos mokykloje, 1933–1940 m. Kauno konservatorijoje, 1940–1945 m. Vilniaus muzikos mokykloje, 1946–1949 m. Vilniaus konservatorijoje, 1949–1955 m. Lietuvos konservatorijoje, nuo 1946 m. profesorė. Koncertavo Sankt Peterburge, Kaune.

Mokiniai: Antanas Budriūnas, Julius Gaidelis, Andrius Kuprevičius, Algis Šimkus

 Šaltiniai 

Kategorija:Lietuvos pianistai
Kategorija:Lietuvos pedagogai